CELEX: 62017CA0205
Language: el
Date: 2018-07-25 00:00:00
Title: Υπόθεση C-205/17: Απόφαση του Δικαστηρίου (όγδοο τμήμα) της 25ης Ιουλίου 2018 — Ευρωπαϊκή Επιτροπή κατά Βασιλείου της Ισπανίας (Παράβαση κράτους μέλους — Συλλογή και επεξεργασία των αστικών λυμάτων — Οδηγία 91/271/ΕΟΚ — Άρθρα 3 και 4 — Απόφαση του Δικαστηρίου με την οποία διαπιστώνεται παράβαση — Μη εκτέλεση — Άρθρο 260, παράγραφος 2, ΣΛΕΕ — Χρηματικές κυρώσεις — Χρηματική ποινή και κατ’ αποκοπήν ποσό)

17.9.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 328/17
            
         
      Απόφαση του Δικαστηρίου (όγδοο τμήμα) της 25ης Ιουλίου 2018 — Ευρωπαϊκή Επιτροπή κατά Βασιλείου της Ισπανίας
      (Υπόθεση C-205/17) (1)
      
      ((Παράβαση κράτους μέλους - Συλλογή και επεξεργασία των αστικών λυμάτων - Οδηγία 91/271/ΕΟΚ - Άρθρα 3 και 4 - Απόφαση του Δικαστηρίου με την οποία διαπιστώνεται παράβαση - Μη εκτέλεση - Άρθρο 260, παράγραφος 2, ΣΛΕΕ - Χρηματικές κυρώσεις - Χρηματική ποινή και κατ’ αποκοπήν ποσό))
      (2018/C 328/20)
      Γλώσσα διαδικασίας: η ισπανική
      
         Διάδικοι
      
      
         Προσφεύγουσα: Ευρωπαϊκή Επιτροπή (εκπρόσωποι: E. Manhaeve κα E. Sanfrutos Cano)
      
         Καθού: Βασίλειο της Ισπανίας (εκπρόσωπος: A. Gavela Llopis)
      
         Διατακτικό
      
      Το Δικαστήριο αποφασίζει:
      
                  1)
               
               
                  Το Βασίλειο της Ισπανίας, παραλείποντας να λάβει όλα τα αναγκαία μέτρα που συνεπάγεται η εκτέλεση της απόφασης της 14ης Απριλίου 2011, Επιτροπή κατά Ισπανίας (C-343/10, μη δημοσιευθείσα, EU:C:2011:260), παρέβη τις υποχρεώσεις που υπέχει από το άρθρο 260, παράγραφος 1, ΣΛΕΕ.
               
            
                  2)
               
               
                  Σε περίπτωση που η διαπιστωθείσα στο σημείο 1 παράβαση εξακολουθεί να υφίσταται κατά την ημέρα δημοσίευσης της παρούσας απόφασης, υποχρεώνει το Βασίλειο της Ισπανίας να καταβάλει στην Ευρωπαϊκή Επιτροπή χρηματική ποινή ύψους 10 950 000 ευρώ ανά εξάμηνο καθυστέρησης εφαρμογής των αναγκαίων μέτρων για τη συμμόρφωση προς την απόφαση της 14ης Απριλίου 2011, Επιτροπή κατά Ισπανίας (C-343/10, μη δημοσιευθείσα, EU:C:2011:260), από της έκδοσης της παρούσας απόφασης και έως την πλήρη εκτέλεση της απόφασης της 14ης Απριλίου 2011, Επιτροπή κατά Ισπανίας (C-343/10, μη δημοσιευθείσα, EU:C:2011:260), το πραγματικό ποσό της οποίας πρέπει να υπολογίζεται στο τέλος κάθε εξάμηνης περιόδου με μείωση του συνολικού ποσού κάθε μιας από τις περιόδους αυτές κατά ποσοστό αντίστοιχο της αναλογίας του αριθμού μονάδων ισοδύναμου πληθυσμού των οικισμών των οποίων τα συστήματα συλλογής και/ή επεξεργασίας των αστικών λυμάτων κατέστησαν σύμφωνα με την απόφαση της 14ης Απριλίου 2011, Επιτροπή κατά Ισπανίας (C-343/10, μη δημοσιευθείσα, EU:C:2011:260), στο τέλος της αντίστοιχης περιόδου σε σχέση με τον αριθμό μονάδων ισοδύναμου πληθυσμού των οικισμών που δεν διαθέτουν τέτοια συστήματα κατά την ημέρα δημοσίευσης της παρούσας απόφασης.
               
            
                  3)
               
               
                  Υποχρεώνει το Βασίλειο της Ισπανίας να καταβάλει στην Ευρωπαϊκή Επιτροπή κατ’ αποκοπήν ποσό ύψους δώδεκα εκατομμυρίων ευρώ.
               
            
                  4)
               
               
                  Καταδικάζει το Βασίλειο της Ισπανίας στα δικαστικά έξοδα.
               
            
         (1)  ΕΕ C 195 της 19.6.2017.